**Poziv za nadmetanje za nabavku električne energije za pokrivanje gubitaka u distributivnom sistemu za period 01.06.2021 - 30.06.2021.godine**

**Nabavka električne energije za pokrivanje gubitaka u distributivnom sistemu za period  01.06.2021.-30.06.2021. godine**

**Naručilac: Crnogorski elektrodistributivni sistem d.o.o. Podgorica**

**Broj: 10-10-17658**

**Podgorica, 27.05.2021.godine**

Na osnovu člana 115, stav 5 i člana 241c stav 4 Zakona o energetici ("Službeni list CG", br.5/16, 51/17 i 82/20), kao i člana 21 stav 1, tačka 1, a u vezi člana 159 i 160 Zakona o javnim nabavkama (“Službeni list CG”, broj 74/19), Crnogorski elektrodistributivni sistem d.o.o. Podgorica, objavljuje:

**POZIV ZA NADMETANJE**

**za nabavku električne energije za pokrivanje gubitaka u distributivnom sistemu za period  01.06.2021.-30.06.2021. godine**

1. **Podaci o naručiocu**

|  |  |
| --- | --- |
| **Naručilac:**Crnogorski elektrodistributivni sistem d.o.o. Podgorica | **Kontakt osoba**:Stevan Živković, dipl.el.ing. |
| **Adresa:**Ulica Ivana Milutinovića br. 12 | **Poštanski broj:**81000 |
| **Grad:**Podgorica | **Identifikacioni broj:** 03099873 |
| **Telefon:**+382 (0) 67 343 142 | **Elektronska pošta (e-mail):**stevan.zivkovic@cedis.me |

1. **Predmet nabavke**

Predmet nabavke je električna energija za pokrivanje gubitaka u distributivnom sistemu za period 01.06.2021.-30.06.2021. godine, sa sledećim karakteristikama:



* U kolononama „Dnevne kol.“ i „Mjes. kol.“ date su procijenjene količine električne energije na dnevnom odnosno mjesečnom nivou.
* Referentna cijena za energiju iz Tabele 1 je cijena sa HUPX DAM berze, za predmetni dan.
* Snaga isporuke u satnoj rezoluciji, može biti promjenjena za +/- 25%.
* Naručilac svakodnodnevno dostavlja dijagram isporuke u satnoj rezoluciji za naredni dan, najkasnije do 09:00 sati.
1. **Cijena za isporučene električnu energiju**
* Cijena električne energije će biti obračunska satna cijena ostvarena na mađarskoj berzi HUPX DAM, za dan isporuke, uvećana za korekciju K (Eur/MWh), koja se daje u ponudi od strane ponuđača i koja može imati pozitivnu ili negativnu vrijednost.
1. **Način i mjesto izvršenja kupovine**

Isporučilac je obavezan isporučiti cjelokupni naznačeni dijagram snage koji Naručilac dostavlja, svakodnevno, u procesu prijave transakcija dan-unaprijed.

Mjesto izvršenja kupovine je unutar elektroenergetskog sistema (ees-a) Crne Gore – internal trade sa oznakom A02, ili na granici – external trade sa oznakom A06/A03 gdje ponuđač obezbjeđuje 100% prekograničnih kapaciteta na crnogorskoj granici.

1. **Obavezni uslovi za učešće u postupku javnog nadmetanja**

U postupku nabavke može da učestvuje samo ponuđač koji je registrovan na berzanskom tržištu Crne Gore.

1. **Kriterijum za izbor najpovoljnije ponude:**

Najniža ponuđena cijena (Eur/MWh);

1. **Jezik ponude**
* U skladu sa Pravilima dugoročne trgovine električnom energije na berzanskom tržištu Crne Gore.
1. **Rok i mjesto podnošenja ponuda**

„Berza električne energije“ D.O.O. Podgorica (BELEN) u svojstvu organizatora postupka nabavke BELEN pruža uslugu uparivanja ponude i potražnje električne energije u skladu sa Zakonom o energetici ("Službeni list CG", br.5/16, 51/17 i 82/20).

Ponude se predaju u skladu sa Pravilima dugoročne trgovine električnom energije na berzanskom tržištu Crne Gore.

Blagovremena ponuda je ponuda koja je dostavljena u roku određenom u pozivu za nadmetanje.

1. **Vremenski rok za dostavljanje ponuda**

Rok za podnošenje ponuda za nabavku električne energije za pokrivanje gubitaka u distributivnom sistemu za period 01.06.2021.-30.06.2021. godine je od 09:00h (CET) 31.05.2021. godine do 11:00h (CET) 31.05.2021. godine. Blagovremena ponuda je isključivo ponuda koja je dostavljena u navedenom roku. Ponude moraju biti valjane do isteka roka za potpisivanje ugovora.

1. **Rok za donošenje odluke o izboru najpovoljnije ponude, odnosno odluke o obustavljanju postupka nabavke**

Naručilac zadržava pravo da prihvati dio ponude kao i da poništi postupak u slučaju neodgovarajućih ponuda u skladu sa Pravilima dugoročne trgovine električnom energije na berzanskom tržištu Crne Gore. Rok za donošenje odluke o izboru najpovoljnije ponude ili odluke o obustavljanju postupka nabavke je 31.05.2021. godine, do 13h (CET).

Odluka o izboru najpovoljnije ponude, odnosno Odluka o obustavi postupka nabavke će biti dostavljena ponuđačima u najkraćem roku nakon donošenja iste.

Naručilac zadržava pravo da poništi postupak u slučaju dobijanja neodgovarajućih ponuda.

1. **Ugovor**

Nacrt Ugovora o nabavci električne energije je dat u prilogu.

1. **Plaćanje**

Plaćanje za preuzetu električnu energiju će se vršiti u roku od 15 (petnaest) dana od dana prijema fakture.

Plaćanje će se vršiti na osnovu konačnog voznog reda to jest izvještaja Crnogorskog operatora tržišta.

**Prilog I.**

Ponuda za kupovinu električne energije za period od 01.06.2021.- 30.06.2021. godine.

U skladu sa Vašim pozivom za kupovinu električne energije za pokrivanje gubitka u distributivnom sistemu, dostavljamo ponudu za prodaju električne energije:

Isporučilac: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kupac : Crnogorski elektrodistributivni sistem d.o.o. Podgorica

|  |  |  |  |
| --- | --- | --- | --- |
| **Period** | **Predmet ponude** | **Jedinica mjere** | **Iznos ponude** |
| 01.06.2021.-30.06.2021. | Cijena korekcije K | Eur/MWh |  |

Datum: \_\_\_\_\_.05.2021.g.

**Ponuđač**

**Naziv kompanije:**

**M.P.              \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **Adresa Kompanije:**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Odgovorno lice:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**EIC (Energy Identification Code)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**e-mail: \_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**tel: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**fax: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**NACRT UGOVORA**

# UGOVOR

**O NABAVCI ELEKTRIČNE ENERGIJE ZA POKRIVANJE GUBITAKA U DISTRIBUTIVNOM SISTEMU**

za period od 01.06.2021. do 30.06.2021.godine

 **UGOVORNE STRANE**

1. **„Crnogorski elektrodistributivni sistem“ D.O.O. Podgorica (CEDIS), koga zastupa Izvršni direktor Vladimir Čađenović (u daljem tekstu Kupac)**

|  |  |
| --- | --- |
| Žiro račun | **535-15969-90- Prva banka Crne Gore** |
| PIB | **03099873** |
| PDV registracioni broj | **30/31-16162-1** |
| Adresa | **Ivana Milutinovića 12, 81000 Podgorica** |

**i**

1. **\_\_\_\_\_\_\_\_\_\_\_\_\_\_\_\_\_\_\_\_ koju zastupa Izvršni direktor \_\_\_\_\_\_\_\_\_\_\_ (u daljem tekstu Isporučilac )**

|  |  |
| --- | --- |
| Puni naziv i sjedište pravnog lica  |  |
| Adresa za prijem službene pošte |  |
| Ime i prezime odgovornog lica  |  |
| Broj žiro računa i naziv poslovne banke |  |
| PIB  |  |
| PDV registracioni broj |  |
| Kontakt telefon |  |

**(Kupac i Isporučilac zajedno navedeni kao „Ugovorne strane“ a pojedinačno kao „Ugovorna strana“)**

Na osnovu sprovedenog postupka po Pozivu za nadmetanje Crnogorskog elektrodistributivnog sistema DOO Podgorica broj: 10-10-17658 od 27.05.2021. godine i Odluke o dodjeli Ugovora o isporuci električne energije za pokrivanje gubitaka električne energije u distributivnom sistemu za period od 01.06.2021. do 30.06.2021.godine broj \_\_\_\_\_\_\_\_\_\_\_\_ od \_\_\_.05.2021. godine, ugovorne strane su se dogovorile sljedeće:

***I. Opšte odredbe***

*Član 1*

Ugovorom o nabavci energije za pokrivanje gubitaka distributivnom sistemu (dalje u tekstu: Ugovor) regulišu se uslovi prema kojima Isporučilac predaje Kupcu energiju za pokrivanje gubitaka u distributivnom sistemu.

*Član 2*

Ovim Ugovorom Ugovorne strane definišu uslove za isporuku energije za pokrivanje gubitaka u distributivnom sistemu i u vezi sa tim:

1. Planirane količine gubitaka u distributivnom sistemu (raspoređene po danima i satima),
2. Cijene, način obračuna i fakturisanja isporučene energije,
3. Način dostavljanja planova isporuke i spisak odgovornih lica,
4. Slučajeve u kojima se može prekinuti isporuka,
5. Vrijeme na koje se zaključuje ugovor.

*Član 3*

Mjesto izvršenja Ugovora je unutar Crnogorskog elektroenergetskog sistema.

**II.  *Količine i uslovi isporuke električne energije za pokrivanje gubitaka***

**II.1.1. Planirane količine**

*Član 4*

1. Planirane količine električne energije za pokrivanje gubitaka u distributivnom sistemu, za period od 01.06.2021. do 30.06.2021.godine, utvrđene su pozivom Kupca za nadmetanje i iznose:

Tabela 1:



1. CEDIS će potrebne količine električne energije iz Tabele 1 nabaviti od Isporučioca \_\_\_\_\_\_\_\_\_\_\_\_\_\_\_\_\_\_\_\_\_\_\_.

**II.1.2. Uslovi isporuke električne energije**

*Član 5*

1. Kupac će dostavljati Isporučiocu konačan dnevni dijagram gubitaka u satnoj rezoluciji najkasnije do 10:00 h tekućeg za naredni dan.
2. Dnevni dijagram gubitaka električne energije za pokrivanje gubitaka može biti korigovan za ±25% u odnosu na vrijednost iz tabele 1 iz člana 4 stav 1 za isporuku električne energije, odnosno snaga isporuke u satnoj rezoluciji, za svaki pojedinačni sat u predmentnom danu, može biti promjenjena za +/- 25% u odnosu na vrijednosti iz tabele 1.
3. Ukoliko ugovorne strane budu obostrano saglasne, u izuzetnim slučajevima, odstupanja od okvirnog plana gubitaka mogu biti i veća od onih definisanih u stavu 2 ovog člana.
4. Mjesto isporuke energije iz člana 4 stav 1 je granica elektroenergetskog sistema (EES) Crne Gore, unutar Crne Gore.
5. Isporučilac se obavezuje da Kupcu isporuči električnu energiju u skladu sa čl. 4 i čl. 5 Ugovora.

**II. 1.3**. ***Način obračuna***

*Član 6*

1. Obračun električne energije za pokrivanje gubitaka u distributivnom sistemu vrši se na osnovu mjesečnog zbira dnevnih dijagrama isporučene električne energije koji su usaglašeni sa Crnogorskim operatorom tržišta električne energije (COTEE) i utvrđene cijene iz člana 7.
2. Isporučilac obračunava i fakturiše isporučenu energiju za pokrivanje gubitaka u distributivnom sistemu, najkasnije 3 (tri) radna dana nakon potvrde količina iz stava 1 ovog člana.

**III*.* Cijene i fakturisanje**

 *Član 7*

1. Cijena energije za pokrivanje gubitaka iz člana 6 ovog ugovora je najpovoljnija postignuta cijena u postupku nadmetanja, i iznosi:

|  |  |  |  |
| --- | --- | --- | --- |
| **Period** | **Opis**  | **Jedinica mjere** | **Cijena** |
| 01.06.2021.-30.06.2021. | Cijena korekcije K | Eur/MWh | CHUPX+/- |

gdje je CHUPEX cijena električne enrgije na satnom novou na referentnoj HUPX DAM berzi na dan na koji se odnosi dnevni dijagram isporuke električne energije u skladu sa članom 4 i članom 5.

*Član 8*

1. Kupac je dužan da fakturisani iznos sa uračunatim PDV-om plati u roku od 15 (petnaest) dana od dana prijema fakture za prethodni mjesec, ili prvog radnog dana nakon petnaestog dana ako je petnaesti dan neradni.
2. U slučaju kašnjenja u plaćanju faktura iz stava 1. ovog člana, CEDIS je dužan da Isporučiocu plati zateznu kamatu u skladu sa odredbama pozitivnih zakonskih i podzakonskih propisa Crne Gore.

**IV. Odgovorna lica**

 *Član 9*

1. Spisak odgovornih lica za razmjenu planova isporuke i voznih redova, dokumenata za fakturisanje, plaćanja i praćenje realizacije ovog Ugovora dat je u Prilogu 1.
2. Isporučilac i Kupac se obavezuju da se blagovremeno pisanim putem obavještavaju o promjeni podataka o odgovornim licima.

***V. Slučajevi prekida isporuke***

*Član 10*

Isporučilac ima pravo da obustavi isporuku električne energije:

1. kada CEDIS ne izvršava svoje obaveze plaćanja ispostavljenih faktura u skladu sa ovim Ugovorom,
2. u slučajevima predviđenim Zakonom o energetici,
3. po nalogu nadležnih institucija.

*Član 11*

1. Ako Ugovorna strana sazna za ometajući događaj koji će uticati na ispunjenje neke ili svih njenih obaveza iz ovog Ugovora ona će odmah obavijestiti drugu Ugovornu stranu i dostaviti, kompletan izvještaj o događaju i razlozima zbog kojih događaj može spriječiti ispunjenje njenih ugovornih obaveza.
2. Ometajući događaj ne oslobađa ugovornu stranu od obaveza izvršenja plaćanja po osnovu isporuke prije pojave događaja.
3. Nijedna Ugovorna strana ne preuzima odgovornost za bilo kakve troškove ili štete usled smetnji u isporuci električne energije koje su nastale kao posledica ometajućih događaja.

***VI. Viša sila***

*Član 12*

1. Ugovorne strane se oslobađaju izvršenja obaveza po ovom Ugovoru za vrijeme trajanja više sile.
2. Pod višom silom u smislu ovog Ugovora podrazumijevaju se nepredviđeni prirodni događaji koji imaju karakter elementarnih nepogoda (poplave, zemljotresi, požari, atmosferska pražnjenja, jaki vjetrovi, prekomjerni led, posolica i sl.) kao i kvarovi na uredjajima i postrojenjima do kojih nije došlo krivicom Ugovornih strana.
3. Ugovorna strana koja se poziva na dejstvo više sile dužna je da drugoj Ugovornoj strani o tome u roku od tri radna dana dostavi pisano obavještenje navodeći karakter i početak dejstva više sile uz pružanje vjerodostojnih dokaza. Na isti način vrši se obavještavanje o prestanku dejstva više sile.
4. Ugovorna strana koja se poziva na dejstvo više sile dužna je da drugoj Ugovornoj strani o tome u roku od tri radna dana dostavi pisano obavještenje navodeći karakter i početak dejstva više sile uz pružanje vjerodostojnih dokaza. Na isti način vrši se obavještavanje o prestanku dejstva više sile.
5. Ugovorna strana neće biti odgovorna za propuste u izvršenju bilo koje od svojih ugovornih obaveza ukoliko je neizvršenje prouzrokovano dejstvom više sile, za vrijeme trajanja više sile i razuman period nakon prestanka dejstva koji je potreban Ugovornoj strani da nastavi sa izvršenjem ugovornih obaveza.
6. Ugovorna strana koja u roku iz stava 3 ovog člana Ugovora ne obavijesti drugu Ugovornu stranu, nema pravo da se poziva na višu silu kao razlog za neizvršenje svojih ugovornih obaveza.

*Član 13*

1. U slučaju da Isporučilac propusti da isporuči sve ili dio energije koju treba da isporuči prema ovom ugovoru, a u slučaju da nije bilo prekida izazvanog višom silom, Isporučilac će nadoknaditi CEDIS-u trošak nastao kao posljedica nabavke odgovarajućih količina energije iz balansnog mehanizma.
2. U slučaju da CEDIS propusti ili odbije da preuzme isporuku (na mjestu isporuke pravovremeno dogovorenu) cjelokupne ili dijela energije isporučene prema ovom ugovoru, a u slučaju da nije bilo prekida izazvanog višom silom, CEDIS će nadoknaditi isporučiocu razliku između ugovorene cijene i cijene debalansa utvrđene balansnim mehanizmom, ako je pozitivna.

**VII. Završne odredbe**

*Član 14*

 Ukoliko za vrijeme važenja ovog Ugovora dodje do promjene zakonskih i drugih propisa, ugovorne strane će Aneksom izmijeniti odredbe ovog Ugovora i prilagoditi ih novonastalim uslovima i promjenama.

*Član 15*

(1) Eventualne sporove po ovom Ugovoru, Ugovorne strane će rješavati sporazumno.

(2) Ukoliko se nastali spor ne može riješiti sporazumom ugovornih strana, Ugovorne strane su saglasne daje za rješavanje sporova nadležan Privredni sud Crne Gore u Podgorici.

 *Član 16*

 Ovaj Ugovor stupa na snagu danom potpisivanja od strane Ugovornih strana, a primjenjuje od 01.05.2021. do 31.05.2021. godine.

*Član 17*

 Ugovor je sačinjen u 6 (šest) istovjetna primjeraka od kojih se 3 (tri) primjerka nalaze kod Kupca, a 3 (tri) primjerka kod Isporučioca.

|  |  |  |
| --- | --- | --- |
|  **Za Isporučioca**  |  |  **Za CEDIS** |
|  Izvršni direktor |  |  Izvršni direktor |
|  \_\_\_\_\_\_\_\_\_\_\_ |  Vladimir Čađenović |
|  |  |  |

**Prilog 1**

**Lista autorizovanog osoblja**

**Usaglašavanje planova isporuke gubitaka i voznog reda:**

|  |  |
| --- | --- |
| CEDIS | ISPORUČILAC |
| Stevan Živković, Rukovodilac Sektora za upravljanje mrežomtel:+ 382 67 343 142Fax: +382 20 408 413e-mail: stevan.zivkovic@cedis.meStanko Đuričić, Šef službe za operativnu energetiku, planiranje i analizu rada mreže 35kV tel:+ 382 67 507 323Fax: +382 20 408 413e-mail: stanko.djuricic@cedis.me |  |

**Obračun i plaćanja**

|  |  |
| --- | --- |
| CEDIS | ISPORUČILAC |
| Aleksandar Perović, Rukovodilac Sektora za regulatorne poslove i odnose sa korisnicima tel:+ 382 67 272 354fax:+ 382 20 408 460 e-mail: aleksandar.perovic@cedis.meJelena Miljanović,Šef službe za finansijetel:+ 382 20 408 407Fax: +382 20 408 413e-mail: jelena.miljanovic@cedis.me |  |

**Sprovođenje ugovora**

|  |  |
| --- | --- |
| CEDIS | ISPORUČILAC |
| Aleksandar Perović, Rukovodilac Sektora za regulatorne poslove I odnose sa korisnicima tel:+ 382 67 272 354fax:+ 382 20 408 460 e-mail: aleksandar.perovic@cedis.me |  |